Tant apegada ère era brava senhora ath terràs deth sòn barri nadiu, qu’entada era non demoraue en Madrid qui non entenèsse pes maitins eth ramblah tohut des ferrats des aiguadors ena hònt de Pontejos; qui non entenesse peth maitin e pera tarde eth sarabat que formen es coches de corrèus; qui non recebesse a totes ores er alend botiguèr deth carrèr de Postas e non escotèsse tà Nadau es bramauts e tamborins ena placeta de Santa Cruz; qui non entenesse es campanades deth relòtge dera Casa de Correos, tan clares coma se siguessen laguens de casa; qui non vedesse passar as crubaires deth Banc cargadi de sòs e as cartèrs gésser en processon.